Copernic 2001 Basic		
Hvorfor søge, når du kan finde? Med denne gratis version af Copernic 2001 Basic kan du i én og samme søgning bruge en lang liste af de store søgemaskiner.

Under installeringen af programmet bliver du spurgt, om du vil have Normal eller Advanced. Vælg Normal.

Senere bliver du bedt om at indtaste din e-mail-adresse og navnet på dit hjemland. 

Der kommer også et vindue, hvor du skal afkrydse, om du bruger modem eller en anden type forbindelse, for eksempel ADSL (ofte betegnet DSL).

Når du er igennem vinduerne, ringer programmet op til internet, for at samle eventuelt ny information om de mange søgemaskiner derude. Når det er sket så klik Finish.

Nu åbner programmet. I øverste venstre hjørne kan du i feltet Quick Search skrive et søge ord. Klik derefter på pilen, og Copernic 2001 Basic går i gang med at tykke Internettet igennem. Det sender din søgning ud til en lang liste af søgemaskiner, som kan ses i et lille vindue nederst til højre, mens søgningen foregår. Når søgeresultaterne er klar, kan du se dem i det store hvide område i midten af vinduet. Klik på dem lige som i en ordinær søgemaskine.

Ude til venstre er der en emneliste. Hvis du for eksempel vil finde en bestemt persons e-mail adresse, så klik på E-mail Adresses og skriv navnet. Klik derefter på Search Now.

Copernic 2001 Basic lægger sig som en genvej på dit skrivebord, og skubber ikke din normale browser til side. Hvis du har for eksempel Microsoft Explorer som standard browser, vil den blive ved med at åbne automatisk, når du kobler dig på internet.